**Gyöngyös Városi Önkormányzat Képviselő-testületének**

**8/2020. (III.26.) önkormányzati rendelete**

**a pénzbeli és természetbeni szociális ellátásokról szóló**

**9/2015. (II.27.) önkormányzati rendelet módosításáról\***

**A Gyöngyös Városi Önkormányzat a szociális igazgatásról és szociális ellátásokról szóló 1993. évi III. törvény 25. § (3) bekezdés b) pontjában, 26. §-ában, 32. § (1) bekezdés b) pontjában, 32. § (3) bekezdésében, 45. § (1) és (3) bekezdésében és 132. § (4) bekezdés g) pontjában kapott felhatalmazás alapján és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában biztosított feladatkörében eljárva, továbbá a katasztrófavédelemről és a hozzá kapcsolódó egyes törvények módosításáról szól 2011. évi CXXVIII. törvény 46. § (4) bekezdésében foglalt felhatalmazás alapján, a következőket rendelem el:**

**1. §**

**Gyöngyös Városi Önkormányzat Képviselő-testületének a pénzbeli és természetbeni szociális ellátásokról szóló 9/2015. (II.27.) önkormányzati rendelete (a továbbiakban: R.) 3. §-a következő f)-g) ponttal egészül ki:**

***[E rendelet alkalmazásában:]***

 **„f) temetés: az elhunyt személy temetési helyen történő tisztességes és méltó elhelyezése.**

**g) temetési hely: temetőben vagy a temetkezési emlékhelyen létesített sírhely, sírbolt, urnafülke, urnasírhely, urnasírbolt, valamint a hamvasztóüzemi építmény területén, ingatlanán létesített urnafülke, urnasírhely, szóróurna.”**

**2. §**

**A R.**

**(1) 4. § (1) bekezdésében a „Polgármesteri Hivatal” szövegrész helyébe a „Közös Önkormányzati Hivatal” szöveg,**

**(2) 8. § (5) bekezdésében a „Polgármesteri Hivatal” szövegrész helyébe a „Közös Önkormányzati Hivatal” szöveg,**

**(3) 9. § (7) és (17) bekezdésében a „Polgármesteri Hivatal” szövegrész helyébe a „Közös Önkormányzati Hivatal” szöveg,**

**(4) 10/A. § (3) bekezdésében a „Polgármesteri Hivatal” szövegrész helyébe a „Közös Önkormányzati Hivatal” szöveg,**

**(5) 12. § (4) bekezdésében a „Polgármesteri Hivatal” szövegrész helyébe a „Közös Önkormányzati Hivatal” szöveg,**

**(6) 15. § (3) bekezdésében a „Polgármesteri Hivatal” szövegrész helyébe a „Közös Önkormányzati Hivatal” szöveg,**

**(7) 20. § (3) bekezdésében a „Polgármesteri Hivatal” szövegrész helyébe a „Közös Önkormányzati Hivatal” szöveg**

**lép.**

**- 2 -**

**3. §**

**A R. 9. § (17) bekezdése a következő f) ponttal egészül ki:**

**„f) a támogatásra jogosult ingatlanból történő elköltözése esetén, a jogosultság megszűnése hónapjának utolsó napjával.”**

**4. §**

**A R. 13/A. § (1) bekezdése helyébe a következő rendelkezés lép:**

**„(1) Jövedelmi és vagyoni helyzetre tekintet nélkül, eseti jelleggel, pénzbeli ellátásként rendkívüli települési támogatás (a továbbiakban: krízistámogatás) állapítható meg kérelemre annak, aki neki fel nem róható okból olyan kivételes méltánylást érdemlő egyedi élethelyzetbe került (különösen baleset, súlyos daganatos, szív-, érrendszeri-, cukorbetegség, egészségromlás, vagy egyéb, a kérelmező életét, testi épségét veszélyeztető személyes körülmények bekövetkezése), és valószínűsíthető, hogy a támogatás elmaradása számára súlyos következménnyel járna.”**

**5. §**

**E rendelet 2020. április 1-jén lép hatályba, és 2020. április 2-án hatályát veszti.**

 **Hiesz György dr. Kozma Katalin**

 **polgármester jegyző**

***\* A rendeletet Gyöngyös Város Polgármestere fogadta el 2020. március 26-án.***